tomron87/hebrew-wikipedia-sentences-corpus huggingface dataset:
ירידה בכמות החמצן המומס במים גורמת לשינויים כימיים שונים; הגופרית במקום להתחמצן (SO4) עוברת תהליכי חיזור (H2S), החנקה המתקבלת, כאשר יש חמצן הופכת לאמוניה בתהליך החיזור (NH+4) בנוסף יש שחרור כמויות קטנות של גז מתאן.
חומרים אלו הופכים את המים לרעילים ולא מאפשרים את החיים בהם.
עד ראשית שנות ה-60 שימשה הכנרת בעיקר למטרות של דיג ותיירות, אך לאחר החלטת ממשלת ישראל על פרויקט המוביל הארצי השתנו סדרי העדיפויות לטובת ניצול מי האגם לשתייה, וגברה חשיבות השמירה על איכות מי האגם.
אחת הסכנות אשר עלולות לפגוע במי הכנרת היא האיטרופיקציה שראשיתה בזיהום מי האגם.
מקורות הזיהום של האגם קשורים באופיו של אגן ההקוות של הכנרת.
בין מקורות הזיהום ניתן למצוא עודפי חומרי דשן והדברה המשמשים בחקלאות ונשטפים אל הכנרת; הזרמתם של חומרים כימיים ואורגניים, ובפרט זרחן, שמקורם בגידול דגים או בקר באגן הניקוז של האגם; הזרמה ממערכות ביוב (במגמה חיובית של ירידה); והיות האגם אתר נופש.
החומרים הנשפכים אל האגם משמשים כמזון ליצרנים הראשוניים ולניזונים מהם, דבר הגורם לעלייה בביומסה וכתוצאה מכך למים פחות טובים לשתייה.
בצירוף גורמים נוספים כגון שיטפונות עולה רמת העכירות ותיתכן איטרופיקציה.
תהליך זה יכול לקרות בפתאומיות עקב פריחה בלתי נשלטת של אצות.
באביב 1994 התרחשה, לראשונה בתולדות הכנרת, פריחה של אצות כחוליות.
אצות אלו מסוגלות להשתמש בחנקן מהאטמוספירה, גם ללא מקור של חנקן משאר הסביבה, דבר המקנה להם יתרון תחרותי, כאשר ישנו מחסור בחנקן.
ב-25 השנים האחרונות, עקב טיפול בביוב המוזרם לכנרת, ירדה כמות החנקן בה ואילו כמות הזרחן עלתה עקב הגורמים אשר נזכרו לעיל.
ביחס של חנקן/זרחן הנמוך מ-29 מתרחשת פריחת כחוליות, בעוד בעבר עמד יחס זה על 54-56. אצות אלו צורכות כמויות גדולות של חמצן וכאשר ישנה עלייה מאסיבית ופתאומית במאסה שלהם תיתכן איטרופיקציה (ישנם חילוקי דעות בין החוקרים איזו אצה עדיפה לכנרת ומהו המפלס המתאים לתנאי חייהם, אך זהו דיון אחר).
האיטרופיקציה בכנרת מתרחשת מדי קיץ באופן חלקי גם מבלי שמושמדת כל אוכלוסיית החי.
זהו תהליך איטרופיקציה, אשר אינו נוצר עקב זיהום, אלא על ידי "שיכוב".
בחורף הכנרת מעורבלת ולכן כל עומק המים הוא בעל תכונות אחידות, בקיץ המים מתחממים ונוצרות שלוש שכבות.
השכבה החמה והקלה יותר, אשר צפה למעלה, היא האפילימניון.
שכבה זו נמצאת במגע עם החמצן האטמוספירי ועקב ההשפעה של הרוחות והגלים היא נמצאת ברוויון חמצן מתמיד, שוררים בה תנאים אירוביים, והאצות וכל שרשרת המזון בעקבותיהן יכולים לחיות בה בלבד.
בשכבה התחתונה (היפולימניון) עקב מיעוט האור ואי יכולת לבצע פוטוסינתזה החמצן שנצרך על ידי בעלי החיים אינו מתחדש, ונוצרים תנאי מחסור בחמצן המביאים למות השכבה.
גם בשכבת הביניים הנקראת תרמוקלינה, שכבת אמצע מבחינת הטמפרטורה, חל תהליך של שינוי בכמות החמצן ולכן ניתן לקרוא לה גם אקסוקלינה.
סוג מסוים של אצות ואלמוגים חיים בסימביוזה חזקה בה האחד לא יכול לחיות ללא השני.
השפעה נוספת היא חסימת האור על ידי אותם אורגניזמים, אשר לא מאפשרים לאצות החיות על האלמוגים לחיות.
איטרזן היא עיר קטנה במחוז פינברג שבמדינת שלזוויג-הולשטיין, אחת מ-16 המדינות המרכיבות את גרמניה.
היא ממוקמת כ-30 קילומטרים צפונית-מזרחית לעיר הנמל המבורג, קרוב לנהר אלבה.
בתפקיד ראש העירייה מכהן, החל משנת 2009, אנדראה הנסן, שהחליף את וולפגאנג ויך.
לגנרל הלמוט פון מולטקה הזקן היה קשר הדוק אל העיר, והוא תרם למוניטין שלה ולרווחת תושביה.
איטפואה (בפורטוגזית: Itapoá) היא עיר בקצה הצפוני של רצועת החוף של מדינת סנטה קטרינה, ברזיל.
שטח השיפוט של העיר הוא 257 קמ"ר והוא גובל במדינת פרנה בצפון, בעיר סאו פרנסיסקו דו סול בדרום, בגרובה במערב ובאוקיינוס האטלנטי במזרח.
אוכלוסיית הקבע של העיר מונה כ- 10,000 נפש.
אורך קו החוף של העיר הוא 32 ק"מ ונדל"ן לאורכו נמכר במחיר זול יחסית לערי חוף אחרות בסביבה מכיוון שהפיתוח העירוני בה לקה בחסר, בעיקר בתחום התחבורה והתשתיות.
כיום העיר מהווה עיירת נופש ותיירות בעיקר לאנשי הערים השכנות אשר רכשו בתים בעיר.
בעיר נמצאת שמורת הטבע וולטה וליה (Volta Velha) הכוללת יערות גשם חופיים מסוג רסטינגה (יערות הגדלים על דיונות חול) וכן חוצה אותה נהר שלאורכו יערות גלריה.
איטרבי (Ytterby) הוא כפר באי השוודי רסארה (Resarö) שבמחוז סטוקהולם.
שם הכפר ניתן למכרות המפורסמים הנמצאים בקרבתו, שם התגלו רבים מיסודות נדירים שקיימים על פני כדור הארץ.
לא פחות מארבעה יסודות קרויים על שם הכפר: איטריום, איטרביום, טרביום וארביום.
בשנת 1989 הציבה האגודה האמריקנית הבינלאומית למתכות שלט בכניסה למכרה המציין את המכרה כ"נקודת ציון היסטורית".
איטרטור הוא אובייקט במדעי המחשב המאפשר מעבר על איברי קבוצה נתונה.
המעבר מתבצע באמצעות ממשק שאינו תלוי במימוש הפרטני של מבנה הנתונים המממש את הקבוצה.
רבות משפות התכנות מאפשרות להגדיר אלגוריתמים דרך פעולתם על איטרטורים.
האלגוריתם המתקבל מסוגל לפעול על כל מבנה נתונים התומך באיטרטורים.
נציין, כי על מנת להשתמש באיטרטורים חובה להגדיר סדר טוב על המבנה: עבור כל איבר, חייב להיות מוגדר האיבר הבא לו והאיבר הקודם לו.
נשים לב כי עלולה להיווצר בעיה, כאשר אנו מעוניינים להתקדם לאיבר הבא מהאיבר המוגדר כ"אחרון" או לסגת לאיבר הקודם מהאיבר המוגדר כ"ראשון".
באופן פרטני יותר, ניתן לבצע באמצעות האיטרטור את הפעולות הבאות:
בקש ממבנה הנתונים איטרטור לאיבר הראשון.
בקש ממבנה הנתונים איטרטור לאיבר האחרון.
קדם את האיטרטור לאיבר הבא.
הסג את האיטרטור לאיבר הקודם במבנה (רק בחלק ממבני הנתונים).
החזר למשתמש את המידע שנמצא בתוך האיבר עליו מצביע האיטרטור.
בהכללה, נניח שקיימים מבני נתונים שונים, ו- אלגוריתמים.
שימוש באיטרטורים מאפשר כתיבת קטעי קוד, במקום קטעי קוד (אחד לכל שילוב אפשרי של אלגוריתם ומבנה נתונים).
זהו הבסיס לרבות מספריות מבני הנתונים והאלגוריתמים העדכניות (למשל בשפת התכנות ++C).
נקח כדוגמה אלגוריתם פשוט: חיפוש ליניארי.
באלגוריתם זה יש לעבור איבר איבר על איברי קבוצה נתונה, עד שמוצאים איבר המתאים לקריטריון כלשהו.
השאלה היא מהי המשמעות של "לעבור איבר איבר":
במערך יש לקדם מצביע כך שיצביע לאיבר הבא במערך.
ברשימה מקושרת יש לעקוב אחרי המצביע לחוליה הבאה בחוליה הנוכחית.
בעץ חיפוש בינארי ישנה חוקיות מסובכת יותר (המתחילה בכלל: אם לצומת יש בן ימני, יש לעבור אליו, ולהמשיך לרדת שמאלה ככל האפשר).
השימוש באיטרטורים מאפשר להגדיר אלגוריתם יחידי לחיפוש ליניארי, המתאים לכל אחת מאפשרויות אלו:
בקש ממבנה הנתונים איטרטור לאיבר הראשון; קבע את האיטרטור הנוכחי כאיטרטור עליו מצביעים כרגע.
כל עוד האיבר המוצבע על ידי האיטרטור הנוכחי אינו ממלא את הקריטריון, בדוק האם הוא שקול לאיטרטור האחרון.
אם כן, האיבר המבוקש אינו נמצא במבנה שלנו.
אם לא, קדם את האיטרטור לאיבר הבא.
שימו לב כי מדובר באלגוריתם כללי שאינו תלוי במבנה הנתונים.
אִיטָן האלפים (שם מדעי: Phleum alpinum) הוא עשב דגני חד שנתי.
תפוצתו של מין זה הוא בהרים באירופה, אסיה, צפון אמריקה ודרום אמריקה.מצב שימור המין הוא ללא חשש והוא תואר על ידי החוקר קארולוס ליניאוס ב-1753.
אִיטָן (שם מדעי: Phleum) הוא סוג עשב ממשפחת הדגניים.
המינים בסוג זה הם רב-שנתי וגדלים באירופה, אסיה ואפריקה מלבד המין איטן האלפים שגדל גם בצפון ודרום אמריקה.
גובה הגבעול בין 20 ל-130 סנטימטר שמקצהו תפרחת גלילית צפופה דמוית שיבולת.
דגן זה משמש למרעה בקר וכן להאכלת חיות מבויתות.
מקור שמו העברי בתלמוד ירושלמי שם משמש שם זה לציון מין דגן אשר ניתן לגדלו עם חיטה והדבר לא יחשב ככלאיים.
בסוג זה שישה מינים לפי ITIS:
איטן גרינברג (נולד ב-21 בינואר 1994) הוא שחקן, מדבב, וזמר ישראלי.
השתתף בעונה העשירית של תוכנית המציאות "כוכב נולד" והגיע בה למקום השני.
בילדותו עברה משפחתו להתגורר באזור השרון, ובהמשך בעמק חפר.
בנעוריו עבר יחד עם משפחתו לגבעתיים.
בשנת 2000 הופיע ב"צעצוע של פסטיגל", כילד פסטיגל.
בשנת 2002 השתתף בסרט "אבא שחור לבן" ובסרט "בת קול".
השתתף בתפקיד אורח בסדרה "טיפול נמרץ", ששודרה בערוץ 2. בשנת 2005 שיחק בסרט הקצר "בית מול הים".
בשנת 2007 שיחק בסרט הקולנוע "רק כלבים רצים חופשי".
בשנת 2008 השתתף בתפקיד אורח בסדרה "לשם שינוי", ששודרה בערוץ הטלוויזיה החינוכית הישראלית.
בשנת 2012 השתתף בסדרת הטלוויזיה "יחפים", ששודרה ב-HOT3. במהלך אותה שנה השתתף בסרט הסטודנטים "פלסיבו".
בשנת 2012 השתתף גם בתוכנית המציאות "כוכב נולד", ובגמר התוכנית הגיע למקום השני.
בשנת 2006 דיבב בסרט "דרגון בול GT - מורשתו של גיבור".
בהמשך אותה שנה דיבב בסדרה המצוירת "מובי דיק", ושימש כקריין בתוכנית "מתחת לאף", ששודרה בערוץ לוגי.
דיבב בסדרות הטלוויזיה "סופר רובוט", "הרמזים של בלו" ו"ביל הקטן".
בשנת 2007 דיבב בסדרת הטלוויזיה המצוירת "פוקימון" ובתוכנית "קריפי קריצ'ר".
במהלך אותה שנה דיבב בתוכנית "שוריקן סקול - בית ספר לנינג'ות" וכן דיבב בסדרה "סיפורי כתם שמש" ששודרה בערוץ הופ!.
בשנת 2008 דיבב בסדרות "נארוטו", "בן 10", "אטומיק בטי", "חללית בזמן", וכן בסרט האנימציה "בן 10 - סודו של האוניטריקס".
בשנת 2009 דיבב בסרטים ובסדרות "הנוקמים הקטנים", "אווטאר: כשף האוויר האחרון", "חברים בחווה", "המפלצות של מאט", "אמריקן דרגון", "משפחת דובינשטיין", "גיבורי העיירה", "אלרגי למפלצות", ו"מילי ומולי".
בשנת 2010 דיבב גרינברג בסדרה המצוירת "מספרי משימה", בסדרה המצוירת "סוכני העל" אשר שודרה בערוץ הילדים, בסדרה "סי ג'יי הדי ג'יי", שאף היא שודרה בערוץ הילדים, ושימש כקריין בתוכנית "תעלומות מתחת לאף" בערוץ לוגי.
בשנת 2011 דיבב בתוכניות "גורמיטי", "בן 10: כוח החייזרים", "ג'ורג' הסקרן", "פופיXי", "סיילור מון", "הכוח הירוק", "אחים וחיות אחרות", "בולטס ובליפ", "וואקוויל", "החבובות", "משפחת דה וינצ'י", "הרפתקאות פין וג'ייק", "הכוכב הקסום" ובתוכנית המצוירת "סיידקיק", אשר שודרה בערוץ הילדים.
בשנת 2012 דיבב בסרט האנימציה "בן 10 - חייזר תחת התקפה" ובסרט "בן 10 וג'נרטור רקס - האיחוד".
במהלך אותה שנה דיבב בסדרה המצוירת "בייבלייד - עידן המתכת" ובסרט "בן 10: החייזרים החדשים".
כמו כן, תרם את קולו לסדרת האנימציה "אלופי הטאי צ'י", ששודרה בערוץ הילדים.
בשנת 2013 החל לדבב בסדרות האנימציה "סלגטרה" ו"פיטר פן" ששודרו בערוץ הילדים, כמו כן דיבב בסדרה "חייג'מות" ששודרה בערוץ דיסני ג'וניור.
בשנת 2014 דיבב בסדרות האנימציה "שיזאו", "מחנה הפחד", "נאמצ'אקס", "אייס", "הטוסיק שלי השתגע" ו"אבירי הטנקאיי".
בשנת 2015 החל לדבב את דמותו של דני שובבני בסדרת האנימציה "דני שובבני וגנאשר" ואת מארק אוונס ב"אינאזומה 11".
כמו כן, דיבב בסדרה "אי-שרדות: המירוץ".
בשנת 2016 הוא דיבב בסדרה "אטומיק פאפט" ו"גיבורים".
בשנת 2017 הוא דיבב בסדרה "מאקסי".
בשנת 2020 דיבב את ספריג בסדרת האנימציה "אמפיביה" עד אמצע עונה 3 וב"הגרינים בעיר הגדולה" את קריקט בעונות 1–2.
נכון ל-2020, גרינברג מדבב באולפני דאבי דאב.
(באיסלנדית: Íþróttabandalag Vestmannaeyja או בקיצור ÍBV - בתרגום לעברית: "אגודת הספורט וסטמאנאאיאר") הוא מועדון כדורגל איסלנדי, מהעיר וסטמאנאאיאר שבאיסלנד.
המועדון נוסד בשנת 1903 ושיחק בעונה הראשונה של ליגת העל האיסלנדית בשנת 1912. בעונה זו המועדון פרש מהליגה לאחר משחק אחד.
המועדון חזר לליגת העל בשנת 1926 ושיחק עונה אחת.
בשנת 1955 הוקמה הליגה האיסלנדית השנייה והמועדון שיחק בליגה השנייה מעונת 1955 ועד עונת 1967 שבסיומה עלה לליגת העל האיסלנדית.
המועדון שיחק בליגת העל מעונת 1968 ועד עונת 1975. בעונת 1968 זכה בגביע האיסלנדי בפעם הראשונה והעפיל בפעם הראשונה למפעלים האירופאים במסגרת גביע אירופה למחזיקות גביע בעונת 1969/1970. בסיבוב הראשון הפסיד לקבוצת לבסקי סופיה והודח מהטורניר.
בעונת 1970 הגיע לגמר הגביע האיסלנדי.
בעונת 1971 סיים את הליגה במקום השני והעפיל בפעם הראשונה לגביע אופ"א בעונת 1972/1973. בסיבוב הראשון הפסיד לקבוצת וייקינג.
בעונת 1972 זכה בגביע האיסלנדי בפעם השנייה והעפיל לגביע אירופה למחזיקות גביע בעונת 1973/1974. בסיבוב הראשון הפסיד לקבוצת בורוסיה מנשנגלדבך והודח מהטורניר.
בסוף עונת 1975 סיים את ליגת העל במקום האחרון וירד לליגה השנייה.
אחרי עונה אחת חזר לליגת העל.
בעונת 1977 סיים את הליגה במקום השלישי והעפיל לגביע אופ"א בעונת 1978/1979. בסיבוב הראשון ניצח את קבוצת גלנטורן.
בסיבוב השני הפסיד לקבוצת שלונסק ורוצלב מפולין והודח מהטורניר.
בעונת 1979 זכה באליפות איסלנד בפעם הראשונה והעפיל לגביע אירופה לאלופות בפעם הראשונה בעונת 1980/1981. בסיבוב הראשון הפסיד לקבוצת באניק אוסטרבה והודח מהטורניר.
בעונת 1981 זכה בגביע האיסלנדי בפעם השלישית והעפיל לגביע אירופה למחזיקות גביע בעונת 1982/1983. בסיבוב הראשון הפסיד לקבוצת לך פוזנן והודח מהטורניר.
בעונת 1982 סיים את הליגה במקום השני והעפיל לגביע אופ"א בעונת 1983/1984. בסיבוב הראשון הפסיד לקבוצת קרל צייס יינה מגרמניה והודח מהטורניר.
בעונת 1983 הגיע לגמר הגביע האיסלנדי והעפיל לגביע אירופה למחזיקות גביע בעונת 1984/1985. בסיבוב הראשון הפסיד לקבוצת ויסלה קרקוב והודח מהטורניר.
בסוף עונת 1983 סיים את הליגה במקום הלפני אחרון וירד לליגה השנייה.
המועדון שיחק לסירוגין בליגה השנייה ובליגה הראשונה עד עונת 1990.
המועדון שיחק 17 עונות ברציפות בליגה הראשונה מעונת 1990 ועד עונת 2006. בעונת 1995 סיים את הליגה במקום השלישי והעפיל לגביע אופ"א בעונת 1996/1997. בסיבוב המוקדמות הראשון הפסיד לקבוצת לנטנה טאלין מאסטוניה והודח מהטורניר.
בעונת 1996 הגיע לגמר הגביע האיסלנדי והעפיל לגביע אירופה למחזיקות גביע בעונת 1997/1998. בסיבוב המוקדמות ניצח את קבוצת היברניאנס ממלטה.
בסיבוב הראשון הפסיד לקבוצת שטוטגרט והודח מהטורניר.
בעונת 1997 זכה באליפות איסלנד בפעם השנייה, זכה בפעם הראשונה בגביע הליגה האיסלנדית, הגיע לגמר הגביע האיסלנדי והעפיל לליגת האלופות בעונת 1998/1999. בסיבוב המוקדמות הראשון הפסיד לקבוצת אוביליץ' מסרביה והודח מהטורניר.
בעונת 1998 זכה באליפות איסלנד ובגביע האיסלנדי והעפיל לליגת האלופות בעונת 1999/2000. בסיבוב המוקדמות הראשון ניצח את קבוצת קיי אף טירנה.
בסיבוב המוקדמות השני הפסיד לקבוצת מ.ט.ק.
בעונת 1999 סיים את הליגה במקום השני והעפיל לגביע אופ"א בעונת 2000/2001. בסיבוב המוקדמות הפסיד לקבוצת הארט אוף מידלות'יאן והודח מהטורניר.
בעונת 2000 הגיע לגמר הגביע האיסלנדי.
בעונת 2001 סיים את הליגה במקום השני והעפיל לגביע אופ"א בעונת 2002/2003. בסיבוב המוקדמות הפסיד לקבוצת א.י.ק סולנה והודח מהטורניר.
בעונת 2004 סיים את הליגה במקום השני והעפיל לגביע אופ"א בעונת 2005/2006. בסיבוב המוקדמות הראשון הפסיד לקבוצת B36 טורסהאבן והודח מהטורניר.
בסוף עונת 2006 ירד לליגה השנייה.
המועדון שיחק שנתיים בליגה השנייה ובסוף עונת 2008 עלה לליגה הראשונה.
המועדון משחק בליגת העל האיסלנדית ברציפות מעונת 2009. בעונות 2010, 2011, 2012 סיים את הליגה במקום השלישי והעפיל לליגה האירופית 3 עונות ברציפות.
בעונות 2011/2012, 2012/2013 הפסיד בסיבוב המוקדמות הראשון לקבוצת סנט פטריק אתלטיק מאירלנד.
בעונת 2013/2014 ניצח בסיבוב המוקדמות הראשון את קבוצת הבנר בולטפלאג.
בסיבוב המוקדמות השני הפסיד לקבוצת הכוכב האדום בלגרד והודח מהטורניר.
לאחר סיום עונת 2019 המועדון ירד לליגת משנה.
באנליזה נומרית, איטרציות יעקובי למציאת ערכים עצמיים, היא שיטה איטרטיבית הנותנת, בדיוק המבוקש, את הערכים העצמיים והווקטורים העצמיים של המטריצה , כאשר הרמיטית (או סימטרית).
השיטה קרויה על שם המתמטיקאי יעקב יעקובי.
הרעיון של השיטה הוא להצמיד בכל איטרציה את המטריצה במטריצה אוניטרית כך שסכום רבועי האיברים שמחוץ לאלכסון יקטן, ובכך ללכסן את המטריצה.
זאת אומרת, מטריצת היחידה ששורה ועמודה ו הוחלפו במטריצת סיבוב בזווית (מטריצה כזו ידועה גם בשם סיבובי גיבנס או סיבובי יעקובי )
אז ההצמדה של ב- מקיימת:
הערכים העצמיים והווקטורים העצמיים של ושל זהים.
האיברים ה- וה- של הם 0.
כל עוד סכום רבועי האיברים מחוץ לאלכסון גדול מהשגיאה המותרת בצע:
האינדקס של האיבר המקסימלי ב .
היא מטריצה אלכסונית (עד כדי השגיאה המותרת) ו- מטריצה אוניטרית, כל ש-
נוכיח למקרה הממשי, אך הוכחה למקרה המרוכב זהה.
בשביל להוכיח התכנסות, מספיק להראות שהערך של הפונקציה:
נשים לב שמכך שנורמת פרובניוס (שאותה נסמן ב) נשמרת כשמצמידים במטריצה אורתוגונלית נובע ש-
הראינו שבכל איטרציה, הפונקציה קטנה במספר חיובי, ולכן האיטרציות מתכנסות.
אלגוריתמים נוספים למציאת ערכים עצמיים
שיטת החזקה ושיטת החזקה ההפוכה
אלגוריתם QR המבוסס על פירוק QR
מרייהאמן (בפינית: IFK Mariehamn) הוא מועדון כדורגל פיני מהעיר מרייהאמן, בירת איי אולנד שבפינלנד.
לאורך רוב שנות קיומה הקבוצה שיחקה בליגות הנמוכות בפינלנד למעט עונת 1977/78 שבה שיחקה בליגה הראשונה.
בעונת 2004 העפילה לליגה השנייה בחישובתה והחל משנת 2005 היא משחקת בליגת העל הפינית.
בעונת 2016 זכתה לראשונה באליפות פינלנד.
איטנגאר היא בירת מדינת ארונאצ'ל פרדש שבצפון-מזרח הודו.
בעיר שוכן מבצר איטה (אסאמית: ইটা দুৰ্গ, מלולית: מבצר הלבנים) שנבנה במאות ה-11–14.
ב־1978 נקבעה העיר כבירת ארונאצ'ל פרדש, שהוקמה כטריטוריית איחוד כשלוש שנים קודם לכן.
בעת קביעתה כבירה הייתה העיר אזור מיוער מאוכלס בדלילות.
העיר שוכנת מצפון לנהר בראהמאפוטרה בדרום־מערב ארונאצ'ל פרדש.
כבירת ארונאצ'ל פרדש, שוכנים בעיר האספה המחוקקת של ארונאצ'ל פרדש ומשרדי ממשלת המדינה.
אלפרד פליקס לנדון ביסטון היה מזרחן אנגלי, שעסק בעיקר בשפה ובספרות הערבית, בכתובות תימניות קדומות, ובתולדות חצי האי ערב בתקופה הקדם-אסלאמית.
ביסטון נולד בברנס שבדרום-מערב לונדון.
הוא התחנך בבית הספר וסטמינסטר היוקרתי, וקיבל בו את המלגה המלכותית King's Scholar.
בגיל 14 הוא החל להתעניין בכתובות דרום-ערביות במוזיאון הבריטי, וניסה לפענח אותן באמצעות מילונים וספרים שרכש.
בשנת 1929 החל ללמוד בקולג' כרייסט צ'רץ' היוקרתי של אוניברסיטת אוקספורד, והיה נחוש בדעתו להיות ספרן בלימודי מזרח; בשנת 1933 קיבל תואר ראשון בערבית ופרסית.
בשנת 1935, במהלך כתיבת הדוקטורט בהנחיית דייוויד סמואל מרגליות בנושא כתובות סבאיות, החל לעבוד בספרייה הבודליינית.
הוא סיים את התזה בשנת 1937.
הוא שירת בחיל המודיעין הבריטי בין נובמבר 1940 לאפריל 1946, והוצב בפלשתינה (א"י).
לאחר שובו לספרייה הבודליינית, היה לספרן זוטר ולשומר כתבי-יד וספרים מן המזרח.
בשנת 1957 נבחר לפרופסור לערבית על שם לאודיאן באוניברסיטת אוקספורד, והרצה באוניברסיטה עד פרישתו בשנת 1979.
ביסטון נודע בתור פילולוג שמי בזכות מחקריו על דרום ערב, ובמיוחד בשל ספריו A Descriptive Grammar of Epigraphic South Arabian (משנת 1962) ו-A Sabaic Grammar (1980).
הוא תרם גם לחקר ההיסטוריה של דרום ערב העתיקה.
חיבר קטלוג כתבי היד הפרסיים, הטורקיים, ההינדוסטאניים ובשפת הפשטו בספרייה הבודליינית.
עסק גם בשפה הערבית, בין היתר בספרים The Arabic Language Today (1970) ו-Written Arabic: An Approach to Basic Structures (1968), והוציא מהדורות ותרגומים של טקסטים קלאסיים הכוללים את פירושו של עבדאללה אבן עומר אל-ביידאווי לסורה 12 מהקוראן (1963) ואת The Singing Girls of al-Jahiz (1980).
מלבד שפות שמיות, הידע שלו בשפות נע בין ולשית והונגרית לסינית.
בשנת 1965 הוא נבחר לחבר באקדמיה הבריטית.
בנוסף לעשרות מאמרים, ביסטון כתב את הספרים הבאים:
المنظمة العربية للتربية والثقافة والعلوم שיתוף פעולה עם מוחמד עבד אל-קאדר באפקיה, כריסטיאן רובן ומחומד אל-ע'ול.
קרלוס רואיז הידוע יותר בשם הבמה שלו, אקסיום הוא מתאבק ספרדי, המופיע בארגון ההיאבקות WWE בתוכנית NXT.
ביוני 2016, דווח שאיי-קיד ישתתף בטורניר "מלכי השלישיות" של ארגון ההיאבקות Chikara לצד רוד זיאס ואדם צ'ייס.
לעומת זאת, הם הודחו מהטורניר כבר בשלב הראשון על ידי בריטיש סטרונג סטייל (פיט דאן, טרנט סבן וטיילר בייט).
ב-8 באפריל 2018, הוא ואדם צ'ייס זכו באליפות הזוגות של !ATTACK, אך הם הפסידו אותה 105 ימים לאחר מכן למאסטש מאונטיין (טרנט סבן וטיילר בייט).
בנוסף, איי-קיד הופיע בארגון ההיאבקות White Wolf Wrestling (Triple W), שבו הוא זכה שלוש פעמים באליפות אבסולוט, פעם אחת באליפות אקסטרים ופעם אחת באליפות במשקל כבד.
איי-קיד הופיע לראשונה ב-WWE ב-20 באפריל 2019 בהקלטות התוכנית NXT UK, כשהוא חבר לשורות קרלוס רומו וביחד הם נחלו הפסד ל-Gallus (מארק קופי ווולפגנג).
ב-17 באוקטובר, דווח שאיי-קיד חתם על חוזה רשמי בארגון והוא יופיע במותג הבריטי, NXT UK.
שבועיים לאחר מכן, הוא ערך את קרב היחידים הראשון שלו, כשגבר על קסיוס אונו.
ב-26 בנובמבר 2020, איי-קיד הפך לאלוף גביע המורשת הנוכחי של NXT UK, כשגבר על טרנט סבן בגמר הטורניר להכתרת האלוף הראשון.
ב-14 בינואר 2021, איי-קיד כשל בניסיונו לזכות באליפות בריטניה של NXT לאחר שהפסיד לאלוף, וולטר.
ב-18 בפברואר, איי-קיד רשם הגנה מוצלחת על תוארו מול שה סמואלס.
ב-20 במאי, איי-קיד איבד את תוארו בתום שישה סיבובי חוקים בריטיים לאחר שהפסיד לטיילר בייט בתוצאה 1–0. ב-1 ביולי, איי-קיד הפסיד לג'ורדן דבלין כתוצאה מהכנעה.
ב-5 באוגוסט בפרק של התוכנית NXT UK, הוא ניצח את ג'ורדן דבלין בקרב איירון מן 30 דקות בתוצאה 1–2. ב-23 בספטמבר בפרק של התוכנית NXT UK, איי-קיד גבר על ניית'ן פרייזר ורמפייג' בראון בקרב משולש אשר קבע את הטוען לכתר לאליפות בריטניה של איליה דרגונוב.
הוא קיבל את הקרב המיוחל ב-14 באוקטובר בפרק של התוכנית NXT UK, אך לא צלח במשימתו לאחר שהפסיד לאותו דרגונוב.
ב-18 בנובמבר, קיד גבר על סם גראדוול.
ב-16 בדצמבר, איי-קיד גבר על ניית'ן פרייזר וכתוצאה מכך הפך לטוען לכתר לאליפות גביע המורשת.
ב-10 בפברואר 2022, קיד ניצח את סקסון האקסלי.
ב-22 במרץ בפרק של התוכנית NXT 2.0, איי-קיד הפסיד לגרייסון וולר בקרב העפלה לקרב הסולם המחומש באירוע NXT Stand & Deliver על אליפות צפון אמריקה של NXT.
שבוע לאחר מכן, ניתנה לאיי-קיד הזדמנות נוספת להעפיל, אך גם הפעם לא הצליח, זאת לאחר שהפסיד לקמרון גריימס בקרב משולש אשר כלל בנוסף את רודריק סטרונג.
אליפות הזוגות של !ATTACK (פעם אחת) - עם אדם צ'ייס
הישגים בארגון ההיאבקות White Wolf Wrestling
אליפות אבסולוט של Triple W (3 פעמים)
אליפות אקסטרים של Triple W (פעם אחת)
אליפות במשקל כבד של Triple W (פעם אחת)
אליפות גביע המורשת של NXT UK (פעם אחת)
טורניר אליפות גביע המורשת של NXT UK
אליפות הזוגות של NXT (פעמיים) - ביחד עם ניית'ן פרייזר
אִיטְנֶג הוא שמהּ העצמי של קבוצה אתנית אוסטרונזית ממחוז אבְּרָה שבצפון מערב האי לוזון, בפיליפינים.
שמה בפי עמי הסביבה מאז הכיבוש הספרדי הוא טינגיאן או טינגוויאן.
בני האיטנג חיים באזור ההררי של אברה, בצפון־מערב לוזון, לשם היגרו מקלינגה, מאפאיאו, ומצפון קנקנה־אֵי.
הם מבחינים בלתשע תת-קבוצות נפרדות בקרבם: אדאסן, מאבאקה, גובאנג, באנאו, בינונגון, דאנאק, מויודאן, דאוואנגאן, ואילאוד.
האיטְנֶגים עדיין דבקים במנהגיהם המסורתיים, כולל חקלאות אורז בהצפה וחקלאות על בסיס בירוא יערות בשריפה.
שינויים חברתיים־תרבותיים החלו בקרבם כאשר הקונקיסטאדורים הספרדים ביקשו להרחיב את תחום שלטונם ליישובי מחוז אברה.
הספרדים הביאו איתם את תרבותם, והאיטנגים אימצו חלקים ממנה.
שינויים נוספים בתרבותם התרחשו עם בוא האמריקאים והכנסת חינוך פורמלי, ומיסיון קתולי ופרוטסטנטי.
עושר ורכוש חומרי קובעים את מעמדו החברתי של אדם או של משפחה איטנגיים, כמו גם אירוח סעודות וטקסים.
רכוש רב־ערך אופייני הוא צנצנות סיניות, גונגים מנחושת הנקראים גאנְגְסה, חרוזים, שדות אורז, ובעלי חיים).
על אף הבדלי מעמד אלה, השכבות החברתיות אינן קשיחות או מהותניות, ויש אפשרות לניידות חברתית בהתאם לצבירת רכוש.
השמאנים הם הקבוצה המובחנת היחידה בחברה האיטנגית, וגם אלו מובחנים רק בתקופות של חגים וטקסים.
ההנהגה המסורתית בקהילה האיטנגית מסורה בידי פאנגלאקאיין (מועצת זקנים), שבה חברים מנהיגים המייצגים כל יישוב איטנגי.
הזקנים נבחרים בשל חוכמתם ונכונותם להגן על האינטרס של הקהילה.
ענייני צדק מוכרעים על פי מנהג אבות, ועל ידי משפט דרך העמדה בניסיון.
הסכמי שלום (kalon) הביאו לקץ מנהג ציד הראשים.
נישואים בקרב איטנגים מוסדרים על ידי הורי בני הזוג על פי רוב, ובדרך כלל מתקיימים בין קרובי משפחה רחוקים, על מנת לשמור על לכידות המשפחה, ולהחזיק בעושר המשפחתי בתוך קבוצת הקרבה.
ההורים בוחרים כלה לבנם כשהוא בן שש עד שמונה, וההצעה נעשית להורי הילדה.
אם ההצעה מתקבלת, האירוסין נחתמים על ידי קשירת חרוזים סביב מותני הילדה.
כמו כן משולם מוהר (pakalon) למשפחת הכלה: מקדמה בעת האירוסין, והיתרה במהלך החתונה בפועל.
אין נוהגים לחגוג את הנישואין במסיבה, והנאספים עוזבים מיד לאחר הטקס.
נשות איטנג לובשות חצאית עוטפת (tapis) שמגיעה עד הברכיים ומהודקת בחגורה מעוטרת בקישוטים רבים.
באירועים מיוחדים הן גם עוטות מקטורן קצר־שרוולים.
גברים לובשים אזור חלציים (ba-al) עשוי בד ארוג.
באירועים מיוחדים, הגברים עוטים מקטורן ארוך־שרוולים (bado).
כמו כן חוגרים הגברים חגורה ועליה סכין, וחובשים כובע במבוק ובראשו צורת כיפה נמוכה.
הקישוטים העיקריים של האיטנגים הם חרוזים, וענידתם היא סימן לעושר.
לאיטנגים שני סוגי דיור כלליים.
הראשון הוא דירת 2–3 חדרים מוקפת מרפסת, והשני הוא בית בן חדר יחיד, עם מרפסת בחזית.
בתיהם עשויים בדרך כלל מבמבוק ומעשב גבוה בשם קוגון.
מאפיין נפוץ של בית איטנגי בעל רצפות עץ הוא פינה שבה כפיסי במבוק כריצוף לסירוגין, שבה יולדות בדרך כלל נשים איטנגיות.
בסמוך לכניסה לכפרים איטנגיים נוהגים לבנות מבנים דתיים, ובהם צנצנות המכילות את המשקה באסי.
כתובות קעקע היו נפוצות במיוחד בקרב איטנגים, אצל נשים וגברים כאחד, והם היו אחת הקבוצות המקועקעות ביותר בפיליפינים.
כיום כמעט שנכחדו מסורות הקעקוע האיטנגיות.
האיטנגים מגדלים הרבה אורז, הן בשדות הצפה והן על שטח מבורא ושרוף.
כמו כן הם מגדלים תירס לצורכי מאכל.
בנוסף הם אוכלים בטטות, קוקוס, מנגו, בננה וירקות.
הם מגדלים קנה סוכר להכנת יין הנצרך בדרך כלל במהלך טקסים וטקסים מסורתיים.
חזירים ותרנגולות נצרכים למאכל או לטקסים דתיים, ובחגיגות גדולות שוחטים קאראבאו (תאו מים פיליפיני).
ציד חיות בר ודיג נפוצים אף הם בקרב האיטנגים: לעיתים קרובות אוכלים צלופח, מחושתן, ודגי מים מתוקים לצד אורז או תירס.
האיטנגים משתמשים בנשק לציד, ללוחמה ולציד ראשים, ולשם בנייה.
כלי נשק בולטים הם הרומח או החנית (pika), המגן (kalasag), גרזן־דקר (aliwa), אבל ראש וראשון לכלי הנשק האיטנגיים הוא סכין הבּוֹלוֹ, דמוי המאצ'טה.
שפת האיטנֶג היא רצף ניבים של קורדיירית דרום־מרכזית.
הדת הילידית של האיטנגים גורסת את קיומם של יצורים על טבעיים רבים ועוצמתיים.
היא כוללת רוחות ואלוהויות, ובראשם קאדאקלאן, שחי בשמים, ושיצר את האדמה, את הירח, את הכוכבים, ואת השמש.
הדת האיטנגית מתארת חיים שאחרי המוות, שמתקיימים במקום שהיא מכנה maglawa.
הם מקפידים במיוחד לנקות ולקשט את מתיהם כדי להכין אותם למסע אל maglawa.
במהלך סעודת האשכבה מונחת הגווייה בכיסא מתים (sangadel).
ג'יי." גריפין ג'וניור הוא כדורסלן עבר אמריקאי ששיחק בעמדת הסמול פורוורד.
אביו אדריאן הוא כדורסלן עבר ב-NBA ששימש כמאמן מילווקי באקס, ואחיו אלן גם הוא כדורסלן.
ב-2021, שנתו האחרונה בתיכון, הוא נבחר למשחק מקדונלד'ס אול אמריקן.
גריפין בחר לשחק כדורסל מכללות באוניברסיטת דיוק, לאחר שקיבל הצעות גם מאוניברסיטת קנטקי ואוניברסיטת וילאנובה.
בתום העונה הכריז על מועמדותו לדראפט ה-NBA 2022.
בדראפט נבחר גריפין בבחירה ה-16 על ידי אטלנטה הוקס, והצטרף לסגל הקבוצה לטורניר ליגת הקיץ של ה-NBA.
ב-3 ביולי 2022 חתם בקבוצה על חוזה רוקי.
ב-19 בנובמבר 2022 קלע 17 נקודות (כולל סל ניצחון), והוסיף חמישה ריבאונדים, אסיסט, חטיפה וחסימה בניצחון 124–122 בהארכה על טורונטו ראפטורס, בה שימש אביו כעוזר מאמן.
ב-11 בדצמבר קלע סל ניצחון נוסף, בניצחון קבוצתו 123–122 על שיקגו בולס.
ב-27 ביוני 2024 הועבר גריפין ליוסטון רוקטס בתמורה לזכויות הדראפט על ניקולה ג'ורישיץ', בטרייד משולש שכלל גם את מיאמי היט.
עם זאת, ב-28 בספטמבר הוא הודיע כי הוא "מוותר על הכדורסל על מנת להתקרב לישו".
ב-2019 ייצג גריפין את ארצות הברית באליפות אמריקה עד גיל 16 שנערכה בברזיל.
הוא העמיד ממוצעים של 13.5 נקודות, 4.3 ריבאונדים ו-3.3 חטיפות למשחק, ועזר לקבוצתו לזכות במדליית הזהב, תוך שהוא קולע 18 נקודות נגד קנדה במשחק הגמר.
גרין הוא כדורסלן אמריקאי המשחק בעמדת הקלע במילווקי באקס מה-NBA.
גרין שיחק כדורסל תיכונים בתיכון עיר הולדתו סידר פולס, איווה, ובמדי איווה בארנסטורמרס במסגרת איגוד האתלטים החובבים.
כ קלע בממוצע 26 נקודות למשחק, הפך לקלע המוביל של סידר פולס בכל הזמנים והוביל את הקבוצה לאליפות המדינה.
הוא דורג במקום ה-78 במחזור 2018 על ידי ESPN, ודורג ארבעה כוכבים על ידי שלושת מכוני הגיוס הגדולים.
ב-11 באוגוסט 2017 הוא התחייב לשחק כדורסל מכללות באוניברסיטת צפון איווה , שם היה אביו בצוות האימון, ובחר בה על פני הצעות נוספות מאוניברסיטת המדינה של איווה, אוניברסיטת מינסוטה ואוניברסיטת נברסקה–לינקולן.
כ פתח גרין בכל 34 המשחקים של הקבוצה וקלע 15 נקודות בממוצע למשחק.
בעונה זו הוא נבחר לפרשמן השנה של אזור עמק מיזורי ולחמישיית העונה השלישית באזור.
ב-4 בינואר 2020 קלע גרין שיא קריירה של 35 נקודות בניצחון 69–64 על אוניברסיטת בראדלי, וב-8 בפברואר קלע 34 בניצחון 83–73 על דרייק.
ארבעה ימים לאחר מכן הוא קלע 12 נקודות בניצחון 71–63 על אילינוי סטייט ועבר את רף אלף הנקודות בקריירה.
בסיום העונה הסדירה נבחר גרין לשחקן העונה ב-MVC לאחר שהעמיד ממוצעים של 19.7 נקודות, 3 אסיסטים ו-3 ריבאונדים למשחק.
לאחר סיום העונה הוא הכריז על מועמדותו לדראפט ה-NBA 2020, אך ב-30 ביולי 2020 חזר בו וחזר לעונת ה שלו בצפון איווה.
בעונת 2020/21 שיחק גרין רק בשלושה משחקים, לאחר שנפצע בירך.
בעונת הסיניור שלו הוא העמיד ממוצעים של 18.8 נקודות, 3.7 ריבאונדים ו-2.5 אסיסטים למשחק, ונבח שוב לשחקן השנה ב-MVC.
בעקבות פציעתו העונה הקודמת הוא היה יכול להישאר לעונה נוספת במכללות, אך ב-1 ביוני 2022 הודיע שיתמודד בדראפט ה-NBA ויוותר על עונתו האחרונה.
לאחר שלא נבחר בדראפט ה-NBA 2022 חתם גרין על חוזה דו-כיווני עם מילווקי באקס, במדיה שיחק בליגת הקיץ של ה-NBA.
בעונת הוא שיחק בעיקר בבאקס וכן בקבוצת ליגת הפיתוח שלהם, ויסקונסין הרד, בה קלע 21.1 נקודות למשחק בשבעה משחקים.
במדי מילווקי הוא רשם ממוצעים של 4.4 נקודות ו-1.3 ריבאונדים למשחק.
ב-7 ביולי 2023 חתם גרין על חוזה סטנדרטי עם הבאקס.
ב-8 בפברואר 2024 הוא קלע שיא קריירה של 27 נקודות, כולל 7 שלשות מ-8 ניסיונות, ב-22 דקות בהפסד 105–129 למינסוטה טימברוולבס.
אביו של גרין, קייל, מאמן את קבוצת כדורסל המכללות של אוניברסיטת המדינה של איווה.
אימו מישל שיחקה כדורסל עבור באוניברסיטת המלין והיא כירופרקטית.
אחותו הצעירה אמרסון משחקת כמוהו כדורסל באוניברסיטת צפון איווה.
איי-לוגיקס (I-Logix) הייתה חברת תוכנה ישראלית-אמריקאית שפיתחה פתרונות לתכנון מערכות ופיתוח תוכנה, תוך התמקדות מיוחדת במערכות משובצת מחשב בזמן אמת.
החברה, שנוסדה בשנת 1987 ובסיסה באנדובר, מסצ'וסטס, התמחתה במוצרים המאפשרים שיתוף פעולה בין מהנדסים העובדים על מערכות משובצות.
בנוסף, I-Logix הייתה חברה בקונסורציום UML Partners, העוסק בפיתוח שפת המידול המאוחדת (UML), שחלקה מבוסס על הרעיונות שהגו מייסדיה.
I-Logix נוסדה במקור בישראל בשם "אד־קאד בע"מ" (AdCad Ltd), ביוני 1983 על ידי דוד הראל, אמיר פנואלי והאחים עידו וחגי לחובר, במטרה לפתח ולמסחר כלי לתמיכה בתרשימי מצב ובביצועם, בהתבסס על עבודתו החלוצית של דוד הראל במכון ויצמן למדע.
הראל הגה את רעיון תרשימי המצב בזמן שעבד כיועץ בפרויקט מטוסי לביא עבור התעשייה האווירית.
לאחר שהתבקש לעסוק בפיתוח שיטה ברורה לתכנון והגדרה של מערכות האוויוניקה של המטוס, מה שהוביל ליצירת הקונספט של תרשימי מצב (Statecharts) וכלי התוכנה התומך ביצירתם.
משרדיה החברה היו ממוקמים בפארק המדע קריית ויצמן ברחובות.
בשנת 1986, החברה השלימה את פיתוחו של כלי תוכנה עבור תרשימי מצב בשם Statemate.
בליבת מודל Statemate היה פירוק פונקציונלי הנשלט על ידי תרשימי מצב, המאפשר למשתמשים לצייר תרשימי מצב ופריטים אחרים של המודל, לבדוק ולנתח אותם, לייצר מסמכים ולנהל תצורות וגרסאות.
Statemate יכלה לבצע באופן מלא תרשימי מצב וליצור באופן אוטומטי קוד בר ביצוע, בתחילה בשפת התכנות Ada ומאוחר יותר בשפת התכנות C.
בהמשך Statemate שולבה כחלק משפת המפרט לעיצוב מונחה-עצמים - UML כ-UML state machine .
בשנת 1987, החברה הוקמה מחדש כישות אמריקאית, I-Logix Inc, כאשר "אד־קאד" הפכה לסניף המחקר והפיתוח שלה, בהמשך שמה שונה ל"איי-לוג'יקס ישראל בע"מ".
במקביל גייסה 3.25 מיליון דולר.
בשנת 1988 רכשה יצרנית המטוסים חברת מקדונל דאגלס את התוכנה של החברה לצורך פיתוח המטוס F/A-18 סופר הורנט, גרסה משודרגת של המקדונל דאגלס F/A-18 הורנט.
בשנת 1996, I-Logix השיקה את Rhapsody, כלי לפיתוח מערכות תוכנה, אשר נבדלו מ-Statemate בכך שהיה מונחה עצמים, ופנה יותר למהנדסי תוכנה.
באוקטובר 1998 גייסה 3 מיליון דולר מקבוצה של קרנות הון סיכון ובדצמבר 1999, גייסה עוד 10 מיליון דולר מ-North Bridge Venture Partners ו־דויטשה טלקום, כדי להרחיב את ערוצי המכירות הגלובליים שלה.
בשנת 2001 רכשה I-Logix את טכנולוגיית ניהול מחזור חיי המוצר (PLM) של iNOTION מחברת KLA-Tencor.
במהלך שנות ה-2000 חוותה I-Logix צמיחה משמעותית, וביססה את עצמה כמובילה בשוק המערכות המשובצות וכלי פיתוח תוכנה, תוך שהיא משיגה לקוחות גדולים כמו ג'נרל מוטורס, לוקהיד מרטין (עבור תוכנית לוקהיד מרטין F-35 לייטנינג II ), ו־BAE סיסטמס (עבור תוכנית יורופייטר טייפון).
במרץ 2006 "איי-לוגיקס" נרכשה על ידי חברת התוכנה השוודית "Telelogic AB", תמורת 80 מיליון דולר, ושם החברה בישראל שונה ל"טלאלוגיק איי-לוג'יקס ישראל בע"מ".
לאחר מכן, "Telelogic AB" עצמה נרכשה על ידי IBM ב-3 באפריל 2008, ומוצריה שולבו ביחידת Rational Software של IBM.
לאחר הרכישה פעילות החברה בישראל שולבה במרכז הפיתוח של יבמ ישראל ברחובות, שם כבר פעל מרכז פיתוח שלה על בסיס רכישות קודמות.
בשנת 2007 הצוות שפיתח את Statemate קיבל את פרס ACM למערכת תוכנה על עבודתם החלוצית.
החברה ציבורית ונסחרת בבורסה לניירות ערך בת"א תחת הסימן איי.סי.אל ובבורסה לניירות ערך בניו יורק (NYSE) תחת הסימן ICL.
ICL הוקמה כחברה ממשלתית ב-1968, ואיגדה את מפעלי ים המלח וכימיקלים ופוספטים, ומפעלי חיפה כימיקלים וערד כימיקלים שהיו אז בהקמה.
בפברואר 1992 החל הליך ההפרטה של ICL, עם הנפקת 20% ממניותיה בבורסה לניירות ערך בתל אביב.
24.9% נוספים מהמניות נמכרו בפברואר 1995 לחברה לישראל, שנשלטה אז על ידי שאול אייזנברג, וקיבלה מממשלת ישראל את מלוא סמכויות הניהול של ICL.
בפברואר 1997 רכשה החברה לישראל, נתח נוסף - 17% ממניות הממשלה בחברה תמורת כ-200 מיליון דולר נוספים, ובסך הכול שילמה 930 מיליון דולר במצטבר.
ב-1999 רכשו האחים עופר את השליטה בחברה לישראל וקיבלו כך את השליטה על ICL.
בעל השליטה בחברה לישראל הוא עידן עופר.
במבנה הבעלות הנוכחי, נכון לשנת 2024, החברה לישראל מחזיקה 43.98%, 21.48% מהמניות מוחזקות על ידי גופים מוסדיים, והיתרה, 34.54% מוחזקת על ידי הציבור.
החל מספטמבר 2014, נסחרת חברת ICL גם בבורסה לניירות ערך בניו יורק.
בדצמבר 2024, רביב צולר, נשיא ומנכ"ל חברת איי.סי.אל, הודיע על פרישה מתפקידו לאחר 7 שנות כהונה.
דווח כי הפרישה היא מסיבות אישיות, והדירקטוריון מנהל מגעים עם צולר לסיכום פרטי העזיבה.
במהלך תקופת כהונתו של צולר, מניית החברה עלתה בשיעור של 65%.
עלות העסקתו הכוללת לאורך השנים בחברה מוערכת בכ-80 מיליון שקל.
במרץ 2025 נכנס אלעד אהרונסון לתפקיד נשיא ומנכ"ל חברת איי.סי.אל.
אהרונסון כיהן משנת 2021 כסמנכ"ל חטיבת פתרונות צמיחה של איי.סי.אל ולפני כן מילא שורת תפקידים באלביט מערכות.
נכון לסוף שנת 2023 סך המכירות של חברת ICL עמדו על כ-7.5 מיליארד דולר ולחברה היה רווח תפעולי של כ-1.15 מיליארד דולר.
סך התמלוגים ששילם תאגיד ICL בשנים 2005–2012 עמד על 379.9 מיליון דולר, כאשר היא הרוויחה באותה תקופה 6.6 מיליארד דולר.
על פי משרד האנרגיה והמים נתוני התמלוגים ששילמה ICL בגין הפקת הברום - כ–15.5 מיליון שקל ב–2012, מכרייה של 6,000 טון, כשהמחיר העולמי לטון פוספטים היה 185 דולר.
על פי ICL, התקבולים ש-ICL מעבירה למדינת ישראל עומדים על 1.5 מיליארד שקל, כמיסים ישירים, תמלוגים ומס דיווידנד, שהם כ-41% מהרווחים של ICL בישראל.
המקור העיקרי לחומרי הגלם בישראל הוא ים המלח (ICL מחזיקה בזיכיונות לכריית מינרלים באיכות גבוהה מים המלח), ומחצבי פוספטים בנגב, אולם לחברה מתקני כריית אשלג גם באנגליה וספרד ומתקני ייצור מהותיים גם בגרמניה, הולנד, ספרד, אנגליה, ארצות הברית, סין וצרפת.
מתקני ייצור משניים נמצאים באוסטריה, בלגיה, טורקיה, ברזיל, ארגנטינה ואוסטרליה.
בנוסף מתוכננת הקמת מפעל בהודו.
ICL מוצרים תעשייתיים מייצרת כשליש מאספקת הברום האלמנטרי (Br2) בעולם.
החברה מייצרת מלחים על בסיס ברום ועל בסיס מגנזיום ומספקת תרכובות ברום ובהם מעכבי בעירה, מוצרים לטיפול במים, מוצרים לניטרול פליטות כספית מתחנות כוח פחמיות ועוד.
מעכבי הבעירה של החברה הם רכיב קבוע במוצרי האלקטרוניקה, הטלפוניה, הרכב, הריהוט והבידוד לשוק הבניה.
החברה מייצאת את מוצריה לחברות שונות בעיקר באירופה, אמריקה ואסיה.
נכון לסוף שנת 2023 עמדו הכנסות מגזר המוצרים התעשייתיים על כ-1.25 מיליארד דולר, כאשר עיקר המכירות היו לאירופה, צפון אמריקה ודרום אמריקה.
ICL דשנים מפעילה מכרות תת-קרקעיים בספרד ואנגליה, מהם היא מפיקה אשלג וכן מפיקה אשלג מים המלח ופוספטים בנגב.
החברה משווקת את האשלג כפי שהוא ובנוסף מעבדת אותו לייצור דשנים לחקלאות.
ב-2015 חתמה ICL על הסכם רכישה של חברת אלאנה פוטאש המחזיקה במכרה אשלג באתיופיה.
ICL דשנים מייצרת, במפעליה בישראל, בטורקיה, גרמניה, הולנד, ספרד, הודו ובלגיה חומצה גופרתית, חומצה זרחתית חקלאית, פוספט, דשני פוספט, דשנים מורכבים ותוספי מזון המבוססים על פוספט לבעלי חיים.
החברה מייצאת לאירופה, ברזיל, ארצות הברית, הודו וסין.
לפי נתוני המשרד להגנת הסביבה שנחשפו בשנת 2008, מפעלי קונצרן ICL - מפעלי ים המלח, רותם אמפרט ומפעל המגנזיום השייכים לכיל דשנים, אחראים ליותר ממחצית מהזיהום התעשייתי החלקיקי במדינה (57 אחוזים במצטבר).
לחברה תוכנית לכריית פוספטים בשדה בריר הסמוך לערד.
התוכנית נתקלה בהתנגדות מצד תושבי האזור והארגונים הירוקים.
ביוני 2013 איים מנכ"ל ICL דשנים כי אם תסוכל היוזמה, תפסיק החברה את פעילותה בישראל.
בדצמבר 2022 השיקה חברת ICL מוצר חדש בשם פרוטמאג (FruitMag), שמטרתו הארכת חיי המדף של פירות הדר ושימור שלהם לאחר הקטיף.
לדבריה, מבוסס המוצר על מגנזיה שמופקת כחלק מתהליך ייצור האשלג ואמורה לספק פתרון טבעי, שאינו רעיל ולא מבוסס חומרי הדברה, זאת בניגוד למוצרים הקיימים בתעשיית פירות ההדר בעולם כיום.
במאי 2023 פורסם שחברת איי.סי.אל תספק 300 אלף טון אשלג לחברת IPL, יבואנית האשלג הגדולה ביותר בהודו.
היקף העסקה הוערך ב-126 מיליון דולר.
בפברואר 2024 רכשה ICL את חברת NITRO 1000, חברה ברזילאית לחומרי דישון ביולוגיים, בסכום של 30 מיליון דולר.
נכון לסוף שנת 2023 עמדו הכנסות מגזר הדשנים על כ־4.2 מיליארד דולר.
ICL פתרונות פוספט לתעשיית המזון
ICL פתרונות פוספט לתעשיית המזון מספקת פתרונות מרקם ויציבות ליישומי בשר מעובד, תחליפי בשר, עופות, פירות ים, מוצרי חלב, משקאות, ומוצרי מאפה.
בינואר 2023 חתמה חברת איי.סי.אל על הסכם עם ענקית המזון ג'נרל מילס להיות הספקית הבלעדית של החברה לפוספטים המשמשים להארכת חיי המדף של מוצרי מזון.
שווי העסקה מוערך בכ-50 מיליון דולר בשנה.
נכון לסוף שנת 2023 עמדו הכנסות מגזר פתרונות הפוספט על כ־2.5 מיליארד דולר.
בשנת 2020 הקימה ICL את אגמטיקס (Agmatix), חברת סטארטאפ בתחום האגרוטק, המספקת תוכנה כשירות לאגרונומים ומגדלים שמבוססת על טכנולוגיה של בינה מלאכותית ומאפשרת לעשות שימוש בדאטה על מנת לטייב את שיטות העבודה החקלאיות, לשפר יבולים ולמנוע זיהום ביבולים וגידולים חקלאיים.
ב-2021 הקימה איי.סי.אל חממה טכנולוגית בשם ICL Planet אשר מתמקדת בהשקעה בחברות הזנק בתחומי האגרוטק והפודטק.
סכום של עד מיליון דולר מושקע בחברות שנבחרות לקחת חלק בחממה.
חברות ההזנק מקבלות גישה למשאבי חברת ICL ומבצעות את המחקר והפיתוח במעבדות החברה או חברות הבת.
בנוסף, לחברות ההזנק יש את האפשרות לבצע פיילוט במסגרת פעילותה של ICL בישראל ובעולם.
באוקטובר 2021 הכריזה החברה על התחלת תכנון פרויקט "סדום הירוקה" במסגרתו יוקם שדה סולארי שצפוי לייצר 1000 מגה-ואט, כמות שתספק אנרגיה לתחנת הכוח בסדום.
ICL הכריזו כי מעודפי החשמל ייווצרו 30–40 אלף טון של מימן ירוק, ולדבריהם ייצור זה יאפס את פליטת גזי החממה מאתר הייצור שאחראי על כ-50% מטביעת הרגל הפחמנית של החברה בעולם.
הפרויקט מתוכנן על ידי חברת הייעוץ הגלובלית Advisian השייכת לקבוצת Worley .
על אף ההכרזות של ICL לתקשורת בדבר היותו של הפרויקט "ירוק", חוקר הסביבה יונתן אייקנבאום פרסם לתקשורת מאמר תגובה להכרזה, חלק על החישוב של ICL לגבי איסוף פליטת גזי החממה וסבר כי ההכרזה היא גרינווש.
ביוני 2022 חברת ICL, יחד עם יבואנית הרכב קבוצת כלמוביל וחברת המחזור EMS, הכריזו על הקמתו של מפעל ייעודי למחזור סוללות יוני ליתיום של כלי רכב מכל הסוגים בישראל, בהשקעה של כ-100 מיליון שקלים.
ביולי 2022 חברת ICL וחברת Aleees, יצרנית טייוואנית של חומרי קתודה, חתמו על הסכם שיתוף פעולה לקידום ייצור חומר קתודי לסוללות ליתיום בארצות הברית.
על פי ההסכם, חברת Aleees תעניק ל-ICL רישיון לטכנולוגיה ותספק מידע טכני.
החברות יפעלו להקמת תשתית ייצור ל-30 אלף טון במרכז הפיתוח בסנט לואיס.
באפריל 2023 נחתמה עסקה בין חברת ICL לחברת דוראל אנרגיה על אספקת חשמל מאנרגיה סולארית בהיקף של 360 מיליון ש"ח לתקופה של 15 שנה.
במרץ 2024 דוראל ו-ICL חתמו על הסכם לפיו דוראל תקים פרויקטים לייצור אנרגיה סולארית בשטחם של אתרי ICL ברחבי הארץ.
בפברואר 2012 פרסם לראשונה המשרד להגנת הסביבה דירוג סביבתי של חברות התעשייה הנסחרות בבורסה ו-ICL הייתה במקום ה-8 מבין החברות המזהמות ביותר.
על פי הדרוג שפורסם ביוני 2013, נמצאת ICL במקום ה-18. על אף זאת, נמצאת ICL במקום השני בתוצאות המדד החיובי, המציג חברות הנוקטות צעדים לצמצום הפגיעה בסביבה.
על פי המשרד להגנת הסביבה, הסתירה בהופעתה של ICL בשני המדדים המנוגדים מנומקת בכך ש-ICL אמנם מתייחסת ברצינות ומשקיעה רבות בשמירה על הסביבה, יותר ממה שהחוק מחייבה, אולם גודלה וריבוי מפעליה מוביל גם להשפעה גדולה יותר על הסביבה, על כן היא מדורגת ברמת סיכון סביבתי גבוה יחסית.
כך או אחרת, החברה היא בין החברות המזהמות ביותר בישראל, ואף קיבלה בשנת 2013 "כרטיס אדום" של חברה מזהמת במיוחד מאת המשרד להגנת הסביבה.
ICL החלה בתהליך להפעלת מתקני ייצור אנרגיה בגז טבעי במקום במזוט.
בשנת 2010 עברה תחנת הכוח במפעלי ים המלח לפעול בגז.
טרם התחלת השימוש בגז טבעי נעשה שימוש בכ-250,000 טון מזוט בשנה.
היעד הסופי הוא שימוש בכ-80,000 טון מזוט בשנה בלבד.
המעבר לשימוש בגז טבעי מאפשר חיסכון בפליטת גזי החממה בהשוואה לשימוש במזוט וסולר.
משנת 2008 הופחתה כמות השפכים של ICL ב-18%.
כמו כן, כחלק מתהליכי התייעלות שונים בחברה, ישנה הפחתה משנת 2008 של 75% בפליטות תחמוצות חנקן, הפחתה של 26% בפליטות חלקיקים וכן הפחתה של 38% בפליטות תחמוצות גופרית.
בתקופה זו השקעותיה של ICL הקשורות למיזמים סביבתיים הגיע ל-2 מיליארד ש"ח במהלך עשור.
חלק מהשקעותיה של ICL התמקדו בפעולות יח"צ שנועדו לקדם המודעות לעשייה הסביבתית של החברה.
על כך ספגה החברה ביקורת שמדובר ב-Greenwash.
ב-2014 שפכים בהיקף עשרות מיליוני מ"ק, שמקורם במפעלי החברה במישור רותם חלחלו במשך השנים אל מי התהום וגרמו נזק חמור לשמורת נחל בוקק.
ביוני 2021 נבקע צינור תמלחת במפעל פריקלס, ומאות קוב של תמיסת מי מלח זרמו לנחל עמיעז.
התמלחת גרמה נזק רב לצומח, חלחלה למי התהום, וסיכנה בעלי חיים מקומיים.
באוקטובר 2021 פורסם שהחברה נותנת תרומות לעיריות בדרום על מנת לקדם הקמת מפעל באזור ערד שעלול לסכן את בריאות התושבים, ושהחברה פעלה בשיטה דומה בעבר.
בינואר 2023 פורסם שאוניברסיטת בן-גוריון בנגב מסתירה תרומות מהחברה ונטען שלחברה יש אינטרס ברור לתרום על מנת להשפיע על מחקרים הקשורים להשפעת פעילותה על הסביבה.
במאי 2022 פורסם שכי"ל מנסה להתחמק מתשלום מיליארדים למדינה על ידי כך שבמקום שתבצע את פרויקט "קציר המלח" עליו התחייבה למדינה, היא תשתמש בשטח להקמת שדה סולארי שעלול לפגוע בסביבה.
ביוני 2022 פורסם על המשך ניסיון החברה להקים מכרה הפוספטים בשטח המכונה שדה בריר ועזרת משרד הכלכלה לחברה בנושא, למרות התנגדות משרד הבריאות שטוען שהפרויקט "יגרום לעודף תמותה, עלייה בתחלואה בסרטן ומחלות נשימה בקרב תושבי ערד, ויצריך פינוי של אלפי בדואים מבתיהם".
ביוני 2023 דווח כי מי תמלחת דלפו מחוץ למפעל לעבר מדבר יהודה.
ביוני 2017 בקע בקיר המפעל "כיל רותם" בנגב, הביא לדליפה של כ-100 אלף מ"ק מי גבס חומציים, אסון סביבתי שגרם לזיהום חמור של נחל אשלים לחסימה זמנית של כביש 90 ולמותם של בעלי חיים מקומיים, בכללם כשליש מהיעלים.
שלושה ימים אחרי הדליפה הודיע המשרד להגנת הסביבה שיפתח בחקירה פלילית של האירוע.
במאי 2018 הגישה רשות הטבע והגנים בקשה לתביעה על סך 400 מיליון ש"ח כנגד המפעל.
בדצמבר 2022 הודיע כי"ל רותם שחתם על הסכם פשרה עם רשות הטבע והגנים ושאר התובעים.
במסגרת ההסכם ישלם כי"ל רותם פיצוי למימון הוצאות העבודות לניקוי הנחל מהזיהום, שארכו שלוש שנים, סכום של 115 מיליון ש"ח, הגבוה ביותר שניתן עד אז על תביעה בנושא איכות הסביבה.
במסגרת הפשרה, נמחקו התביעות נגד בכירי כי"ל.
נכון למרץ 2023 המשרד להגנת הסביבה עדיין מנהל חקירה סביב האסון והאחראים לו.
למרות הבטחות בתקשורת לניהל חקירה פלילית מהירה, ומיצוי את הדין עם האחראים למחדל הענק.
בתחקיר תוכנית "המקור", ששודר כשנה לאחר האירוע, נחשפו מסמכים המצביעים על כך שבמשך שני עשורים כיל התעלמה מאזהרות בדבר אסון שעלול להתרחש בטבע בשל הליקויים במתקניה.
גם כשנה לפני האסון העדיפה החברה להתעלם ולחסוך את תיקון הסוללה המזרחית הסדוקה ברותם אמפרט, שנפרצה והובילה לגלישת החומצה לנחל אשלים.
שלוש שנים אחרי אירוע הזיהום, בשנת 2020, העלו ממצאים חדשים מתוכנית הניטור כי החי והצומח באזור טרם הספיקו להתאושש.
ניתן עדיין למצוא בנחל ריכוזים גבוהים של מזהמים בקרקע, בעיקר של פלואור, זרחן, גופרית ונתרן.
נמצאו עדויות לכך ששכבת הזיהום בחלק מהמקומות בנחל מגיעה עד לעומק של עשרות סנטימטרים.
כמו כן, ישנה הצטברות-יתר של מתכות כבדות מסוימות שמקורן באירוע הזיהום ברקמות צמחים ובעלי-חיים".
בדצמבר 2022 פורסם שהתביעות האישיות נגד בכירי כי"ל ימחקו במסגרת הסדר פשרה, והם לא ישאו באחריות לאסון.
נכון לשנת 2024 חברת ICL מעסיקה כ-4,500 עובדים במפעליה בישראל, כ-2,000 עובדים בסין, כ-1,600 עובדים בברזיל, 920 בספרד, 820 בארצות הברית, 700 בבריטניה, 700 בגרמניה, 580 בהולנד, כ-130 בצרפת ועוד כ-530 עובדים במדינות נוספות.
בסך הכל, לחברה 13,350 עובדים מתוכם 12,550 עובדים קבועים ו-800 עובדים זמניים.
בחודש יוני 2004 שודר בתוכנית "עובדה" סרט התעודה "זהב לבן עבודה שחורה", ובו עלו טענות רבות נגד מפעלי ים המלח על העסקת עובדי קבלן בתנאי העסקה לא ראויים.
בעקבות זאת הוקמה ועדת בדיקה פנימית בראשות אלי גולדשמידט, אשר הועסק ב־ICL כממונה על קשרי החוץ, שכל המלצותיה להעסקת עובדי קבלן התקבלו על ידי הנהלת ICL.
על החברה נמתחת ביקורת ציבורית רבה, בטענה שהחברה משלמת תמלוגים נמוכים יחסית עבור משאבי ים המלח.
בנוסף, נטען כי פעילות החברה בים המלח גורמת לנזק סביבתי.
על פי הסכם קציר המלח שקובע השתתפות חלקית של כיל בעלויות הקציר, בשים לב שמדובר בהצטברות מלח במשך עשרות שנים (לרבות התקופה שבה כיל הייתה חברה ממשלתית), בשנת 2011 הוחלט שתמלוגי המדינה ממפעלי ים המלח יעלו בשיעור של 10%.
על פי דו"ח אחריות תאגידית של ICL לשנת 2010, הופחתו ההשפעות השליליות של מפעלי ICL על הסביבה בעשרות אחוזים, בנוסף להשקעות רבות של החברה באיכות הסביבה.
החלטת ממשלה מ-20 בנובמבר 2014 הנחתה את שר האוצר למנות צוות אשר יגבש המלצות באשר לפעולות הממשלה הנדרשות לקראת תום תקופת זיכיון ים-המלח הקבועה בחוק הזיכיון ויבחן את אופן ההקצאה העתידי של משאבי הטבע הלאומיים.
זאת, נוכח החשש של ועדת ששינסקי 2 כי היעדר הוודאות בנוגע לעתיד הזיכיון לאחר סיומו מקשה על ניהול מדיניות השקעה אחראית ויעילה בראייה ארוכת טווח.
בשנת 2015 עברו מסקנות ועדת ששינסקי 2 בוועדת הכספים של הכנסת ואושר "חוק מיסוי משאבי טבע", לפיו יוטל מס על רווחי יתר הנובעים מהפקת משאבי טבע בשיעור של עד 42%.
מאז מגישה כי"ל לרשות המיסים דוחות שכוללים חישוב מס רווחי היתר, אולם נכון לסוף 2020 טרם נקבעו לה שומות מס סופיות ומספר חברי כנסת העלו טענות באשר לאופן שבו יש להכיר מבחינה חשבונאית בפחת על ערך הנכסים של חברת כי"ל, לצורך חישוב התמלוגים.
בדצמבר 2025 פסק בג"ץ שהמים שמפיקה חברת מפעלי ים המלח בשטח הזיכיון אינם חלק מהזיכיון שניתן לחברה ובגינו היא משלמת תמלוגים, ועל כן עליה לשלם בנפרד דמי מים בגין מים אלה.
יחידות חיפוש וההצלה של ICL
ב-2010 הקימה ICL את יחידת החיפוש וההצלה של מפעלי ים המלח ב-ICL דשנים, יחידת החילוץ הראשונה בישראל שפעלה במפעל תעשייתי.
מטרת הקמת היחידה הייתה לסייע בחילוץ עובדים במקרה שתתרחש רעידת אדמה באזור.
בשנת 2014 הוקמה היחידה של "ICL רותם" בשל הצורך לתת מענה לרעידות אדמה אפשריות ובשנת 2018 הוחלט להרחיב את פעילותה בעקבות סדרת רעידות אדמה קלות שהתחוללה ברחבי הארץ.
מאז הקמתן, לקחו יחידות ההצלה של ICL חלק בסיוע בתאונות, אסונות טבע ורעידות אדמה בישראל ומעבר לים במסגרת התנדבותית.
רעידות האדמה בטורקיה ובסוריה הן סדרה של רעשי אדמה הרסניים שהתרחשו בתחילת פברואר 2023 וגרמו למותם של עשרות אלפי בני אדם.
משלחת הסיוע הישראלית לטורקיה מנתה 450 איש – משלחת הסיוע הזרה השנייה בגודלה אחרי אזרבייג'ן.
במשלחת הייתה יחידת חילוץ משותפת של ICL וחברת מגן ניהול אסונות שלקחה חלק פעיל בחילוץ אנשים מההריסות.
רעידת האדמה במרקש-אספי הייתה רעידת אדמה שהתרחשה ב-8 בספטמבר 2023 בגודל של 6.8 בסולם מגניטודה לפי מומנט במחוז מרקש-אספי שבמרוקו.
חברת ICL שלחה צוות מיחידת החילוץ שלה כדי לסייע בפעולות החילוץ במרוקו.
איי אוסטרל הם הדרומיים בקבוצות איי פולינזיה הצרפתית.
קבוצת איי אוסטרל מורכבת משתי קבוצות איים - איי טובואיי ואיי באס.
איי טובואיי , הקרויים על שם הגדול באיים, כוללים את:
קבוצת איי באס מורכבת מהאיים:
איי אוסטרל מהווים תת-יחידה מנהלית המכונה "איי אוסטרל" Australes), אחת מחמש תת-היחידות של פולינזיה הצרפתית.
כמו כן האיים מהווים אזור בחירה (circonscription des Îles Australes) - אחד מששת אזורי הבחירה של פולינזיה הצרפתית לאספת הנבחרים של פולינזיה הצרפתית.
איי אוקלנד (באנגלית Auckland Islands; במאורית Motu Maha) הם קבוצת איים (ארכיפלג) ממקור געשי באוקיינוס השקט, השוכנים במרחק של 465 ק"מ מהאי הדרומי של ניו זילנד ונמצאים בשליטתה.
האיים הם אתר מורשת עולמית מאז שנת 1998, וזאת כחלק מהאיים הסאב-אנטארקטיים של ניו זילנד, ושטחם המשתרע על פני 606 קמ"ר תופס את מרבית שטחם של כל האיים הסאב-אנטארקטיים של ניו זילנד, המכסים ביחד שטח של 764.58 קמ"ר.
למרות שטחם הניכר יחסית אין האיים מיושבים.
איי אוקלנד כוללים את האיים הבאים:
האי אוקלנד – צורתו של אי זה כצורת האות "ג", שטחו 510 קמ"ר – הגדול באיי אוקלנד ואורכו 42 ק"מ.
הוא מתאפיין בקו חוף משונן ומפורץ, בצוקים תלולים ובטופוגרפיה טרשית.
הנקודה הגבוהה באי היא בפסגת קוורן (Cavern Peak) הנישאת לגובה של 650 מטר.
בצידו הדרומי הוא שולח שני חצאי איים הסוגרים על מפרץ צר המכונה "נורת' ארם" (North Arm – "הזרוע הצפונית").
מפרץ זה נפתח אל מצר הים "קרנלי הרבור" (Carnley Harbour), המפריד בין האי אוקלנד לאי השני בגודלו בקבוצה – האי אדמס.
מצר הים הוא שרידיו של הר געש כבוי ושני האיים שסביבו הם שרידי שפתיו של הלוע.
האי אדמס (Adams Island) הוא האי השני בגודלו באיי אוקלנד, והוא משתרע על שטח של 100 קמ"ר.
אדמס הררי מהאי אוקלנד ופסגתו בהר דיק (Mount Dick) נישאת לגובה של 660 מטר.
איי דיסאפוינטמט (Disappointment Island או "איי האכזבה") היא קבוצת איים קטנים השוכנת כ-8 ק"מ מערבית לאי אוקלנד.
האי אנדרבי (Enderby Island) שוכן קילומטר בודד צפונית-מזרחית לאי אוקלנד.
באיי אוקלנד מספר איונים וצוקים סלעיים נוספים, רובם בקרבת חופיו של האי אוקלנד.
קיימות עדויות לכך שהאיים נתגלו לראשונה על ידי שייטים פולינזים, ובאי אנדרבי נמצאו ראיות ליישוב, ככל הנראה מהמאה ה-13. זוהי הנקודה הדרומית ביותר בה נמצאו שרידים פולינזים.
ב-18 באוגוסט 1806 גילה האירופי הראשון את האיים ששוב לא היו מיושבים והעניק להם את שמם.
שנה לאחר מכן תבעה בריטניה בעלות על האיים, והחוקרים דומונט ד'אורווי וג'יימס קלארק רוס בקרו בהם ב-1839 וב-1840 בהתאמה.
באמצע המאה ה-19 הקימו ציידי ליוויתנים וטורפים ימיים יישובים זמניים, וב-1842 היגרה אליהם קבוצה של מאורים מאיי צ'טהם, והתגוררה באיים משך 20 שנים.
יישוב קבע נוסף הוקם בשנת 1850 אך נינטש לאחר שנתיים וחצי.
ב-1863 צירף הפרלמנט הבריטי את האיים לתחומה של ניו זילנד.
שמם של האיים יצא לשימצה במשך השנים בשל מספר מקרי טביעה של ספינות שעלו על השרטונים המקיפים אותם.
ב-1866 טבעה ספינה בסמוך לחופיו המערביים של האי אוקלנד, ומבין 83 אנשי הצוות שהיו על סיפונה, 15 ניצלו והגיעו לאיי דיסאפוינטמנט, אך הם נאלצו להמתין 18 חודשים עד שחולצו.
ב-1877 הסתיים מקרה דומה בהמתנם של 8 הניצולים משך 6 חודשים, ומקרה אחר ב-1907 הסתיים בטביעתם של 12 איש ו-16 הניצולים המתינו לחילוצם משך 7 חודשים.
במלחמת העולם השנייה פעלה תחנה מטראולוגית באיים בין 1942 ל-1945. מאז האיים אינם מיושבים, ורק חוקרים ומספר מצומצם של תיירים פוקדים אותם מעת לעת.
הצמחייה באיים ערוכה במספר רצועות בהתאם לגובה הטופוגרפי, כאשר בחלק העליון שוכנים עשבי הענק (Megaherb) הייחודיים לאיים הסאב-אנטארקטיים של ניו זילנד.
אוכלוסיית העופות הימיים כוללת, בין היתר, מספר מיני אלבטרוסים ושני מיני פינגווין - הפינגווין צהוב העין (megadyptes antipodes) וקורמורן אוקלנד (Phalacrocorax colensoi) האנדמי.
באיים נמצא ריכוז חסרי החוליות הסאב-אנטארקטי הגדול בעולם שכולל 24 מיני עכבישאים, 200 סוגי חרקים ועוד.
באי חיו בעלי חיים שהובאו אליו על ידי בני האדם, וביניהם פרות, עיזים, כבשים, כלבים, ארנבים ואף הפוסום האוסטרלי הכסוף-אפור.
אלה חוסלו באופן טבעי או יזום במשך שנות התשעים של המאה ה-20, אך באיים נותרו גם כיום חזירים וחתולי בית ששבו אל הטבע, וכן ארנבים באי אנדרבי בלבד.
היונקים הימיים ששוכנים דרך קבע באיים כוללים שני מינים בלבד - אריה ים ניו זילנדי ודוב ים ניו זילנדי (Arctocephalus forsteri).
חברה לביטוח בע"מ" היא חברת ביטוח ישראלית, העוסקת בביטוח ישיר.
החברה היא הבעלים והמפעילה של המותגים "ביטוח ישיר", ביטוח Life Direct." ו"ביטוח 9" - שבעבר נקרא ביטוח 9 מיליון והיה שייך במקור לחברת "ביטוח אישי ישיר", שנרכשה על ידי "ביטוח ישיר", והיא חברה-אחות של המותג "מימון ישיר" בתחום המימון.
פעילות החברה מתבצעת במודל של ביטוח ישיר, כלומר ללא תיווך סוכני ביטוח.
מודל זה מאפשר לחברה לקבל את ההחלטה את מי לבטח ואת מי לא, ואת גובה הפרמיה, באופן ישיר מול הלקוח, שלא כמו בחברות המסורתיות שבהן לסוכן הביטוח עשויה להיות השפעה על החלטת החברה אם לקבל את המבוטח.
החברה החלה את פעולתה בנובמבר 1994, בניהולו של יהושע אגסי, כחברת הביטוח הישיר הראשונה בישראל, שמוצריה ניתנים לרכישה באופן ישיר בטלפון.
בשנותיה הראשונות פעלה החברה ממשרדים בתל אביב, וכעת משרדיה המרכזיים ממוקמים בקריית אריה.
עם הקמתה החלה החברה למכור בטלפון פוליסות ביטוח רכב וביטוח דירה.
במשך השנים הרחיבה את פעילותה ונכנסה לתחומי ביטוח נוספים: ביטוח חיים, ביטוח בריאות, ביטוח משכנתא, ביטוח נסיעות לחו"ל, ביטוח מפני אובדן כושר עבודה ועוד.
עם התפתחות האינטרנט משמש גם כלי זה את החברה, ומאפשר רכישת ביטוח באמצעות אתר האינטרנט של החברה.
בשנת 2004 נתבעה החברה על ידי דוד הכי טוב על הפרת זכויות יוצרים, לאחר שהשתמשה בדמות המבוססת עליו בפרסומותיה.
בשנים 2008–2018 שימש רביב צולר כמנכ"ל החברה, מחליפו בתפקיד והמנכ"ל הנוכחי הוא קובי הבר.
בשנת 2009 היו לחברה מעל 340 אלף לקוחות והיא מכרה מעל ל-530 אלף פוליסות ביטוח.
משנה זו היה ניתן לרכוש באתר האינטרנט גם ביטוח דירה.
בשנת 2011 היו המכירות באינטרנט 25% מסך המכירות של החברה.
בשלב זה היו לחברה מעל לאלף עובדים.
בשנה זו ביטוח ישיר השיקה גם אתר השוואת תעריפי ביטוח חובה בשם UCOMPARE.
כ-30% מסך המכירות של החברה היו באמצעות אתר האינטרנט.
בשנה זו ביטוח ישיר הציעה לראשונה מכירת ביטוח גם באמצעות אתר מותאם לטלפון הנייד.
המותג גם התחיל לשווק תוכנית ביטוח הכוללת מרכיב חיסכון, כמו פוליסת חיסכון פרט וקופת ביטוח תגמולים לעצמאים.
בשנת 2014 זכתה החברה במכרז החשב הכללי לביטוח כלי רכב של עובדי המדינה.
היא המשיכה לשמש כספק ביטוח לעובדי המדינה עד לשנת 2016. בשנת 2015 היו לביטוח ישיר 1,241 עובדים, למעלה מ-500 אלף לקוחות והיא מכרה כ-1.2 מיליון פוליסות, כאשר 40% מהמכירות היו באמצעות האינטרנט.
היקף הפרמיות בשנה זו היה כ-1.8 מיליארד ש"ח.